સંબંધીઓ અને મિત્રોને કહી રાખો : કણોર્પકર્ણ માર્કેટિંગ અદ્ભુત પરિણામ આપી શકે છે. ન્યુઝપેપરમાં જાહેરખબર આપવાનો કે દલાલ રોકવાનો તમારી પાસે સમય ન હોય તો મિત્રો અને સંબંધીઓને તમારો ફ્લૅટ વેચવાનો છે એમ કહેવાનું શરૂ કરી દો. તમે જેમની સાથે કામ કરતા હો એવા સાથીઓ અને તમારા ગ્રુપને એક ઈ-મેઇલ મોકલીને પણ ફ્લૅટ વેચવા વિશે વાત કરી શકો છો. મુંબઈ જેવા શહેરમાં બધા પોતાનું ઘર ખરીદવા ઇચ્છતા હોય છે અને તમે જો બધાને વાત કરતા રહેશો તો કદાચ તમારો ફ્લૅટ ખરીદનાર ગ્રાહક મળી જશે.